Неке од ових идеја су почеле да се изражавају у Енглеској у 17. веку. Постојао је обрновљени интерест у Велику повељу слободе, а усвајање Петиције права из 1628. године и -{Habeas Corpus}- закона из 1679. године успоставили су извесне слободе субјеката. Идеја политичке партије се оформирала међу групама које су расправљале о правима на политичко представљање током Патнејских дебата из 1647. године. Након Енглеских грађанских ратова (1642–1651) и револуције из 1688. године, Декларација о правима је донесена 1689. године, којом су кодификована одређена права и слободе. Тај закон прописује потребу за редовним изборима, правила за слободу говора у парламенту и ограничава моћ монарха, осигуравајући да, за разлику од већег дела Европе у то време, краљевски апсолутизам не превлада. То је довело до значајних друштвених промена у Британији у погледу положаја појединаца у друштву и растуће моћи парламента у односу на монарха.